PROJEKTS uz 17.09.2026.

vēlamais datums izskatīšanai: Domes sēde 24.09.2026.
sagatavotājs: Raivis Pauls
ziņotājs: Raivis Pauls

PROTOKOLLĒMUMS
Par grozījumiem Carnikavas vidusskolas 2026.gada budžeta tāmē
No 2026. gada 1. septembra Carnikavas vidusskolā (turpmāk – CVS) mācās 892 izglītojamie. Kopā vasaras periodā CVS tika uzņemti 178 izglītojamie - 1.klasēs 101, 2.-9.kl. 39, 10.klasēs 37 un 11.klasēs 1 izglītojamais.
Lai iespējami kvalitatīvi īstenotu vispārējās pamatizglītības, speciālās pamatizglītības un vispārējās vidējās izglītības programmas, 2026. gadā tika izveidoti 2 mācību kabineti un sensorā telpa speciālās izglītības programmas izglītojamajiem ar garīgās attīstības traucējumiem īstenošanai, pielāgota ķīmijas laboratorija un dabaszinātņu kabinets. Jaunos un pielāgotos kabinetus aprīko ar mēbelēm, piemēram, skapjiem, žalūzijām, plauktiem, kuru piegāde notiek pa daļām.
Ņemot vērā iepriekš neplānoto izglītojamo skaita pieaugumu 2.-9. klašu posmā, ir nepieciešams steidzami mācību kabinetos nodrošināt papildus skolēnu mācību vietas, iegādājoties ar esošajiem skolēnu galdiem salāgotus galdus, nodrošinot modernu, estētisku, ergonomisku un vienotu mācību vidi.
Gan galdi, gan mēbeles, gan žalūzijas tiek uzskatītas par inventāru un to iegāde tiek iegrāmatota EKK 2312.
Jaunizveidoto speciālo kabinetu un sensorās telpas, pielāgotās laboratorijas un dabaszinātņu kabineta mēbelēm finansējums tika paredzēts EKK 5240, tāpēc pēc būvniecības līguma Nr. JUR 2026-06/622 izpildes atlikušos līdzekļus ir nepieciešams pārcelt uz inventāra iegādes apmaksai paredzētā ekonomiskās klasifikācijas koda (EKK 2312).
Lai apmaksātu jaunu ergonomisku skolēnu galdu iegādi, ir iespējams novirzīt 2026. gada budžeta tāmē paredzētos līdzekļus CVS akreditācijai un CVS direktora profesionālās darbībās vērtēšanai (EKK 2239). IKVD 07.07.2026. atbilstoši MK 04.06.2024. noteikumu Nr. 325 "Vispārējās izglītības un profesionālās izglītības iestāžu akreditācijas un to vadītāju profesionālās darbības novērtēšanas kārtība" 38. punktā noteiktajam un, ievērojot ĀNP 05.07.2026. vēstuli Nr. ĀNP/1-12-3/26/1147 "Par Carnikavas vidusskolas akreditācijas un direktora profesionālās darbības novērtēšanas termiņa pagarināšanu", CVS akreditācijas termiņš ir pagarināts līdz 2027. gada 4. novembrim. Attiecīgi CVS akreditācija un CVS direktora profesionālās darbības vērtēšana notiks 2027. gadā.
Pašvaldības 22.03.2023. noteikumu Nr. 9 “Pašvaldības budžeta izstrādāšanas un izpildes kārtība” (turpmāk – Noteikumi) 21.3. apakšpunktā noteikts, ja grozījumi ir vairāk par 5 000 EUR  vienā reizē, tad ierosinājumus budžeta tāmes iekšējiem grozījumiem budžeta izpildītāji iesniedz Finanšu komitejai.
Pamatojoties uz pašvaldības 22.03.2023. iekšējo noteikumu Nr. 9 “Pašvaldības budžeta izstrādāšanas un izpildes kārtība” 21.3. apakšpunktu un 22. punktu, atklāti balsojot, ar X balsīm „par”, „pret” – X, „atturas” – X, Ādažu novada pašvaldības dome NOLEMJ:
1. Atbalstīt budžeta grozījumus Carnikavas vidusskolas 2026. gada budžeta tāmē, pārcelt 3 700 EUR (EKK 2239) un 5 800 EUR (EKK 5240) uz EKK 2312, ergonomisku skolēnu galdu un mācību kabinetu mēbeļu iegādei.
2. Centrālās pārvaldes Finanšu nodaļai veikt grozījumus Ādažu novada pašvaldības 2026. gada budžetā un Carnikavas vidusskolas 2026. gada budžeta tāmē 1. punkta izpildei.
3. Atbildīgais par lēmuma izpildi ir Carnikavas vidusskolas direktors. 

